== Biografi ==
Dora Maar blev født i Paris, men voksede op i [[Buenos Aires]] i [[Argentina]], hvor hun boede med sin familie i årene [[1910]] til [[1925]]. I [[1926]] flytter hun og familien tilbage til Frankrig, hvor hun bliver indskrevet på [[Les Arts décoratifs|Union centrale des arts décoratifs]] og på [[École de photographie]]. , inden hun bliver optaget på [[Académie Julian]], hvor kvinder får den samme uddannelse som mændene får på [[École nationale supérieure des Beaux-Arts]]. Det er i denne periode, at hun forkorter sit navn til ''Dora Maar''. I [[1935]] bliver hun introduceret til [[Pablo Picasso]], som hun herefter dels arbejder sammen med kunstnerisk og dels er hans elskerinde. Maar tilbringer det meste af [[2. verdenskrig]] i Paris, hvor hun i [[1943]] bryder den erotiske forbindelse med Picasso, da han møder [[Francoise Gilot]]. I [[1944]] får hun et nervøst sammenbrud, som det tager hende næsten 2 år at komme sig over. I [[1950'erne|50'erne]] rejser hun frem og tilbage mellem Paris og [[Menerbes]], hvor hun har et sommerhus. Dora Maar dør i Paris 16. juli 1997.
Kunst Historie Fotografi Maleri